钦定古今图书集成/明伦汇编/宫闱典/第071卷 > 《皇储赋》夏侯元
## 钦定古今图书集成/明伦汇编/宫闱典/第071卷 > 《皇储赋》夏侯元

览二仪之上礼，本人伦之大纪，道莫隆于后辟，统莫
泰于宗祀。伊皇衢之光赫，享干祇之元祉，在太和之
五载，肇皇储之盛始。时维孟秋，和气淑清，良辰既启，
皇子诞生。尔乃发恺悌之明诏，振隆恩之丰沛，殊惠
洽乎黎民，崇施畅于无外。爵群兆以布德，赦殊死以
崇仁。黔首咏而齐乐，愿皇祚之日新。